“Barselona” Londonga tashrifi oldidan “Eybar”ni taslim qildi. Bugun esa “Real” maydonga chiqadi

Kataloniyaning “Barselona” klubi Ispaniya La Ligasidagi mag‘lubiyatsiz yurishini davom ettirib, “Eybar” maydonidan g‘alaba bilan qaytdi.

Bellashuv davomida “Barselona” futbolchilari to‘pni ushlab turish borasida ustunlikka erisha olmadi. Bu kataloniyaliklar bilan o‘yinda kamdan-kam kuzatiladigan holat. Biroq imkoniyatlardan foydalanish borasida Valverde jamoasi yaqqol ustunlik qildi. Avvaliga Luis Suares Messining pasidan so‘ng hisobni ochgan bo‘lsa, keyinroq Xordi Alba aynan Messining urinishlaridan keyin hisobni yana 1 taga oshirib qo‘ydi.

Shu kuni uchrashuvni boshqarib borgan hakam avvaliga “Eybar” yetakchisini, keyinroq esa bosh murabbiyni maydondan chetlatdi. Bu o‘z navbatida mezbonlar o‘yiniga ta’sir ko‘rsatdi.
Mazkur turda “Valensiya” safardan g‘alaba bilan qaytib, 3-o‘ringa ko‘tarilib oldi. “Real” bugun mana shu pog‘onani qaytarib olishi uchun “Betis” maydonida zafar quchishi kerak bo‘ladi.
Ispaniya La Ligasi
 24-tur bellashuvlari
 17-fevral, shanba
Gollar: Vissam Ben-Yedder, 35 (0:1). Pablo Sarabiya, 50 (0:2). Xonatan Kalyeri, 82-pen (1:2).
Gollar: Luis Suares, 16 (0:1). Xordi Alba, 88 (0:2).
Chetlatish: Fabio Orelyana, 66 (E).
Gol: Munir El-Xaddadi, 61 (1:0).
Gollar: Braun Ideye, 27 (1:0). Koklen, 80 (1:1). Daniyel Parexo, 85-pen (1:2).
Chetlatish: Mikel, 84 (M).
18-fevral, yakshanba
“Real Sosyedad” — “Levante” 16:00
“Atletiko” — “Atletik” 20:15 Futbol-TV
“Espanyol” — “Vilyarreal” 22:30 Futbol-TV
“Betis” — “Real Madrid” 00:45 UzReport
19-fevral, dushanba
“Xetafe” — “Selta” 01:00